Komisija priėmė sprendimą dėl mėnesinių išmokų dėl kiekvieno iš dvylikos finansinių metų laikotarpio. Be to, gruodžio mėn. buvo priimtas papildomas sprendimas, kuriuo buvo koreguojamos visos tų metų išlaidos.

Mėnesinėmis išmokomis kompensuojamos jau patirtos grynosios išlaidos (atskaičius pajamas); išmokos pervedamos remiantis kas mėnesį valstybių narių pateikiamomis deklaracijomis . Kas mėnesį registruojamos išlaidos ir pajamos tikrinamos ir koreguojamos remiantis šiomis deklaracijomis. Be to, šios išmokos tampa galutinėmis tik po to, kai Komisija atlieka patikrinimus pagal sąskaitų patvirtinimo procedūrą.

Reglamento (ES) Nr. 1306/2013 18 straipsnio 1 dalyje nurodyta, kad „Komisija išmoka mėnesines išmokas išlaidoms, kurias per ataskaitinį mėnesį patiria valstybių narių akredituotos mokėjimo agentūros, padengti“. Mėnesinės išmokos kiekvienai valstybei narei išmokamos ne vėliau kaip antro mėnesio, einančio po to mėnesio, kurį išlaidos buvo patirtos, trečią darbo dieną.

3.2.Pastabos dėl biudžeto vykdymo

Toliau pateikiamos 2, 3-I ir 3-II priedų duomenimis pagrįstos trumpos pastabos dėl asignavimų panaudojimo ir asignuotųjų pajamų panaudojimo. Šiame skirsnyje neaprašytos biudžeto eilutės, kurių įvykdymo lygis labai panašus į biudžete numatytas sumas.

3.2.1.05 02 skyrius. Intervencija žemės ūkio rinkose

3.2.1.1.Įvadas

Iš viso panaudota 2 662,3 mln. EUR šiam skyriui skirtų įsipareigojimų asignavimų; jie buvo finansuojami 2 530,1 mln. EUR patvirtintų asignavimų ir 83,7 mln. EUR asignuotųjų pajamų. Asignuotosiomis pajamomis buvo ketinama padengti vaisių ir daržovių sektoriuje patirtas išlaidas (išsami informacija pateikta 3.2.1.2 punkte). Punktų, kurių poreikiai viršijo patvirtintus biudžeto asignavimus, papildomos išlaidos buvo padengtos iš kitų EŽŪGF biudžeto punktų perkeltomis sumomis arba įtraukus jas į Taisomąjį biudžetą Nr. 9/2020. Rinkos priemonių atveju, jei biudžeto asignavimai buvo nepanaudoti, likę asignavimai buvo perkelti į kitus EŽŪGF biudžeto punktus siekiant prireikus padengti papildomas išlaidas (išsami informacija apie atliktus perskirstymus pateikta 2 priede).

3.2.1.2.05 02 08 straipsnis. Vaisiai ir daržovės

Visų šio sektoriaus priemonių biudžeto poreikiams patenkinti iš viso buvo skirta 902,7 mln. EUR asignavimų. Biudžeto valdymo institucija patvirtino 700,5 mln. EUR asignavimų, nes ji atsižvelgė į apskaičiuotas šiam sektoriui skirtas pajamas (150 mln. EUR). Be to, 2020 biudžetiniais metais 69,8 mln. EUR buvo perkelti iš kitų to paties biudžeto skyriaus eilučių. Be to, priėmus Taisomąjį biudžetą Nr. 9/2020 biudžetas buvo padidintas 48,7 mln. EUR. Valstybių narių 2020 m. patirtos išlaidos sudarė 902,7 mln. EUR.

3.2.1.3.05 02 09 straipsnis. Vynuogių auginimo sektoriaus produktai

Biudžete numatyta 1 026,1 mln. EUR asignavimų visų šio sektoriaus priemonių nustatytiems poreikiams patenkinti. 30,6 mln. EUR suma buvo perkelta, siekiant padengti panaudotą sumą, kuri iš viso sudarė 1 056,7 mln. EUR. Šios išlaidos taip pat apima 2020 m. viduryje priimtas paramos priemones, kuriomis siekiama kovoti su COVID-19 pandemijos poveikiu vynuogių auginimo sektoriui, visų pirma 250,2 mln. EUR, skirtų distiliavimui, ir 21,1 mln. EUR, skirtų sandėliavimo priemonėms krizės metu.

3.2.1.4.05 02 10 straipsnis. Skatinimas

Kalbant apie skatinimo priemones (valstybių narių išmokas), nepanaudota 9,3 mln. EUR suma, palyginti su biudžeto poreikiais, daugiausia susidarė dėl COVID-19 pandemijos. Susidaręs skirtumas buvo perkeltas į kitus biudžeto straipsnius.

Kalbant apie pardavimo skatinimo veiksmus, kuriems taikomas tiesioginis Europos Komisijos valdymas, Komisijos įsipareigoti asignavimai sudarė visą šiems veiksmams biudžete numatytą sumą (100,9 mln. EUR).

3.2.1.5.05 02 11 straipsnis. Kiti augalų produktai

Biudžete numatyta 234,4 mln. EUR asignavimų, iš kurių pagal biudžeto punktą 05 02 11 04 232 mln. EUR skirti POSEI (išskyrus tiesiogines išmokas). 6,7 mln. EUR buvo perkelti į šį biudžeto straipsnį neįtrauktoms išlaidoms padengti.

3.2.1.6.05 02 12 straipsnis. Pienas ir pieno produktai

Biudžete numatyta visų turimų asignavimų suma siekia 0,1 mln. EUR ir yra skirta visų šio sektoriaus priemonių poreikiams patenkinti, tačiau panaudotas 1 mln. EUR.

Visų pirma, biudžetas buvo papildytas 0,9 mln. EUR, kurie daugiausia skirti sviesto ir grietinėlės sandėliavimo priemonėms. Kitų priemonių, mokykloms skirto pieno ir nugriebto pieno miltelių sandėliavimo priemonių biudžetas taip pat papildytas nedidelėmis sumomis.

3.2.1.7. 05 02 13 straipsnis. Jautiena ir veršiena

Biudžete numatyta 50 mln. EUR suma kitoms priemonėms (99 eilutė), skirta šiame sektoriuje priimtų išskirtinių priemonių išlaidoms padengti. Atitinkama valstybė narė išnaudojo beveik visą šiai priemonei skirtą sumą, o likusi suma (0,5 mln. EUR) buvo perkelta į šį straipsnį neįtrauktoms išlaidoms padengti. Šiam biudžeto straipsniui įtakos turėjo ir privataus sandėliavimo priemonės, kurių imtasi per COVID-19 pandemiją. 2020 m. biudžete nenumatyta asignavimų jautienos ir veršienos sandėliavimo priemonėms, tačiau tam tikrų išlaidų patirta (0,1 mln. EUR).

3.2.1.8.05 02 15 straipsnis. Kiauliena, kiaušiniai ir paukštiena, bitininkystė ir kiti gyvūninės kilmės produktai